ประจำเดือนไม่มา4เดือนแล้ว ไปหาตรวจ ไม่ท้อง ให้ยาปรับฮอร์โมน (norterone) มาตอนนี้กินใกล้หมดแล้วค่ะ ยังไม่มีท่าทีว่าจะมาเลย ต้องทำยังงัยคะ #ไม่ได้กลัวท้องนะคะ
สวัสดีค่ะ การที่ประจำเดือนไม่มานาน 4 เดือนดังกล่าว อาจเกิดจาก1.มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นสำหรับยาปรับฮอร์โมนที่ทานอยู่คือยา norethisterone (นอร์เอทีสเตอโรน) วิธีทานคือทานขนาด 5 มิลลิกรัมวันละ 2 ครั้งนาน 7-10 วัน และเมื่อหยุดทานไป 3-5 วัน จะมีเลือดออกมา ถ้าหากไม่เลือดออกมาภายใน 7 วัน ควรกลับไปพบสูติ-นรีแพทย์เพื่อหาสาเหตุต่อค่ะ บางสาเหตุแม้จะทานยา norethisterone ไปแล้ว ประจำเดือนก็อาจจะยังไม่มาได้ เช่น มีฮอร์โมนเพศชายสูงมาก จนเยื่อบุโพรงมดลูกหนามากหรือบางมาก จนไม่ตอบสนองต่อฮอร์โมนที่ทานเข้าไป หรือสาเหตุต่างๆ ที่ทำให้ประจำเดือนขาดเป็นรุนแรงขึ้นจนรังไข่ไม่ผลิตฮอร์โมนเอสโตรเจน ฮอร์โมนโปรเจสเตอโรนที่ทานเข้าไปจึงไม่ตอบสนอง เป็นต้น